Jeanett Kristiansen

Jeanett Egebakken Kristiansen (født 24. desember 1992 i Stavanger) er en norsk håndballspiller fra Egersund, som spiller venstre bakspiller.

Kristiansen spiller flere posisjoner, men blir for det meste brukt som bakspiller. Hun beskrives som en kreativ og teknisk spiller som innehar gode skuddferdigheter. Hun har ekstremt god spenst som gjør at hun også blir brukt en del som kant.

 Karriere 
 Klubb 
Kristiansen startet å spille håndball for , og fikk til sammen 19 kamper for A-laget og scoret 91 mål, før hun meldte overgang til .Kontra 2/2013 - Magasin for Larvik Håndballklubb

For Glassverket spilte hun 85 kamper med 355 mål over tre sesonger og medvirket til opprykket til Eliteserien 2012/13. Etter å ha blitt kåret til sesongens nykommer i Eliteserien, ble hun plukket opp av storklubben .

I Larvik vant hun både Eliteserien og Håndball-NM og deltok i Mesterligaen, før hun returnerte til Glassverket påfølgende sesong.Jeanett Kristiansen: – Deilig å bli Glassverket-spiller igjen

Glassverkettrener Kenneth Gabrielsen meldte overgang til  foran 2016/17-sesongen og Kristiansen valgte å følge etter sammen med Kristin Nørstebø og Kari Brattset.Tre Glassverket-spillere til Vipers

Etter 2018/19-sesongen flytter Kristiansen til Danmark og har signert en to-års kontrakt med .Derfor velger stjerna å forlate Vipers

 Landslag 
 Piker 
Kristiansen fikk to kamper for Norges pikelandslag 12. og 13. juli 2008, borte mot Portugal og Frankrike. Norge slo Portugal 35 - 18, men tapte mot Frankrike 22 - 28. Jeanett scoret ikke mål i noen av kampene.

 Ungdom 
Kristiansen debuterte for Norges ungdomslandslag 2. april 2010, borte mot Frankrike. Kampen endte 23–28 til Norge, men hun scoret ikke mål.

Hun spilte 10 kamper og scoret 11 mål fra 2. april 2010 frem til 9. juli 2010.

 Junior 
Kristiansen debuterte for Norges Juniorlandslag 25. november 2010, hjemme mot Frankrike. Norge vant 29–22, og hun scoret ett mål.

Fra 25. november 2010 til 11. juli 2012 spilte hun 38 kamper og scoret 78 mål.

Hennes beste kamp for juniorlaget var mot Tunisia 6. juli 2012, der hvor hun scoret 11 mål. Hun ble kåret til banens beste.

 Rekrutt 
Kristiansen debuterte for Norges rekruttlandslag 24. november 2012, hjemme mot Frankrike. Kampen endte 21–19 til Norge, men hun scoret ikke mål.

Jeanett har 15 kamper og 43 mål for rekruttlandslaget.

 Senior 
Kristiansen har 6 offisielle kamper og 10 mål med Norges seniorlandslag.

 Privatliv 
Hennes søstre, Veronica og Charlotte, er også håndballspillere. Søstrenes mor døde av kreft da Jeanett var 6 år, og jentene flyttet fra Egersund til sin far i Mjøndalen.

 Meritter 
 Larvik 
 Seriemesterskap: 1 (2014)
 NM-gull: 1 (2013)

 Glassverket 
 Seriesølv: 1 (2015)
 Seriebronse: 1 (2016)
NM-sølv: 1 (2015)

 Vipers Kristiansand 
 Seriegull: 3 (2018, 2019, 2021)
 Seriesølv: 1 (2017)
 Sluttspillsølv: 1 (2017)
 NM-gull: 3 (2017, 2018, 2020)
 Champions League-gull: 1 (2021)

 Referanser 

 Eksterne lenker 



Kategori:Norske håndballspillere
Kategori:Håndballspillere for FC Midtjylland
Kategori:Håndballspillere for Glassverket IF
Kategori:Håndballspillere for Larvik HK
Kategori:Håndballspillere for Vipers Kristiansand
Kategori:Personer fra Eigersund kommune